Mandibules
Mandibules ir 2020. gada Francijas un Beļģijas kinokomēdija, kuras režisors un scenārists ir Kantēns Dipjē. Filmā galvenās lomas atveido Dāvids Marsē, Greguārs Ludigs un Adele Egzarkopulosa. Filma stāsta par diviem draugiem, kuri automašīnas bagāžniekā atrod milzīgu mušu, un nolemj to apmācīt, lai ar to nopelnītu naudu. Filmas Mandibules pirmizrāde notika 2020. gada 5. septembrī Venēcijas kinofestivālā. Filma saņēma pozitīvas kritiķu atsauksmes un tīmekļa vietnē Rotten Tomatoes tai ir 91% vērtējums.